|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky  č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti  so schémami viazaných priamych platieb v znení neskorších predpisov (ďalej len „návrh nariadenia vlády“)  sa dotýka žiadateľov o priame platby.  Predkladaným návrhom nariadenia vlády dochádza k spojeniu schém „platba na pestovanie vybraných druhov zeleniny s vysokou prácnosťou“ a „platba na pestovanie vybraných druhov zeleniny s veľmi vysokou prácnosťou“ a vytvára sa tak nová schéma „platba na pestovanie vybraných druhov zeleniny“. Zároveň  sa vytvára nová schéma „platba na pestovanie vybraných druhov bielkovinových plodín“, v rámci ktorej bude možné podporiť pestovanie fazule, hrachu a sóje. Dochádza tak k rozšíreniu možností poskytovania viazanej podpory a zároveň sa vzhľadom na začatie poskytovania podpory v sektore bielkovinových plodín realizuje zvýšenie úrovne percentuálneho podielu vnútroštátneho stropu pre priame platby alokovaného na viazanú podporu v zmysle čl. 53 ods. 3 nariadenia Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (ďalej len „nariadenie Európskeho parlamentu a Rady (EÚ) č. 1307/2013“). Uvedené úpravy predstavujú pozitívny vplyv na žiadateľov o priame platby. V súlade s nariadením Európskeho parlamentu a Rady (EÚ) č. 1307/2013 je však možné viazanú podporu poskytnúť len do tej miery, ktorá je nevyhnutná na vytvorenie stimulu na udržanie súčasnej úrovne produkcie v príslušných sektoroch alebo regiónoch.  Predkladaný návrh nariadenia vlády zároveň novelizuje minimálnu hmotnosť osiva na účely platby na pestovanie vybraných druhov zeleniny v prípade mrkvy, petržlenu, cvikly, melónu a dyne. Dochádza k zníženiu minimálnej hmotnosti osiva na účely plnenia podmienok oprávnenosti platby na pestovanie vybraných druhov zeleniny, čo môže predstavovať pozitívny vplyv na žiadateľov o priame platby. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh nariadenia vlády bol predložený v rámci konzultácií komoditným radám Ministerstva pôdohospodárstva a rozvoja vidieka Slovenskej republiky a zverejnený na jeho webovom sídle. Zástupcovia jednotlivých komoditných rád vzniesli k predloženému materiálu pripomienky a doplnenia, ktoré boli vyhodnotené nasledovne:  1. umožnenie krátkodobých presunov zvierat počas retenčného obdobia na výstaviská a tržnice,  2. zavedenie povinnosti pre chovateľov dokladovať pri žiadosti o podpory administrované Pôdohospodárskou platobnou agentúrou dostatočným počtom plemenníkov s POP na nimi chovaný počet samíc,  3. opätovné zavedenie podmienky početnosti plemenníkov na počet plemenníc v pomere 1 baran/cap na 40 samíc.  Pripomienku č. 1 nie je možné zohľadniť na základe výsledku konzultácií s Európskou komisiou. Pripomienky č. 2 a 3 nie sú v súlade s obsahom a cieľom nariadenia vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení neskorších predpisov. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Nie. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nie. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nie. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nie. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Nie. |